ศบค.ชุดใหญ่ ประชุมพิจารณามาตรการคลายล็อกการควบคุมการแพร่ระบาดโควิด-19 ทั่วประเทศ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานการประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. ชุดใหญ่วันนี้ 29 มกราคม 2564 โดยจะเป็นการประเมินสถานการณ์การแพร่ระบาดของโรคโควิด-19 ทั่วประเทศ ว่าจะสามารถปรับลดเขตพื้นที่ความเข้มข้นของมาตรการหรือผ่อนปรนอนุญาตให้สามารถดำเนินกิจกรรม หรือกิจการบางอย่างที่ไม่เสี่ยง หรือมีความเสี่ยงต่ำต่อการแพร่ระบาดได้หรือไม่เบื้องต้น ศบค.ชุดเล็ก จะมีข้อเสนอพื้นที่ผ่อนคลายการใช้มาตรการควบคุมแบบบูรณาการ (เน้นพื้นที่ควบคุม) โดยเมื่อตรวจสอบจากพื้นที่จังหวัดที่มีการแพร่ระบาดในปัจจุบันพบ 63 จังหวัด จึงมีข้อเสนอให้พื้นที่ควบคุมสูงสุดและเข้มงวด มี 1 จังหวัดคือ สมุทรสาคร ที่เหลือจากนั้นแบ่งเป็นพื้นที่ควบคุมสูงสุด , พื้นที่เฝ้าระวังสูง , พื้นที่เฝ้าระวังทั้งนี้คาดว่ามาตรการผ่อนคลายในแต่ละพื้นที่ จะใช้การแบ่งจังหวัดตามเกณฑ์ข้างต้นในการพิจารณา โดยให้พิจารณาปรับลด หรือเพิ่มมาตรการควบคุมตามเกณฑ์รายอำเภอ